[dc]દિ[/dc]વાળીમાં હોલસેલ રજાઓનો આનંદ હતો અને એકદમ નવરાશની પળોનો અહેસાસ હતો એટલે કોમ્પ્યુટર ઓન કરીને મારું ઈ-મેઈલ your_rahbar@yahoo.co.in પરનાં મેસેજ જોવા અને મિત્રોને શુભેચ્છા પાઠવવા બેઠો. ઈનબોક્ષમાં અગિયાર જેટલા ન્યુ મેસેજ જોયા એમાંનો એક મેસેજ હતો : ‘હું ઈચ્છું છું કે તમે હંમેશા આનંદિત રહો, હળવાશની પળોને માણો અને પ્રફુલ્લિત રહો, સુખી રહો.’ મોકલનારનું ઈ-મેઈલ ishvar@godmail.com હતું. આ ઈશ્વરભાઈ ઓનલાઈન હતા એટલે મને એમની સાથે વધુ વાત કરવાની ઈચ્છા થઈ.